Τσάβι Πασκουάλ

Ο Σαβιέρ «Τσάβι» Πασκουάλ ι Βίβες (ισπανικά: Xavier "Xavi" Pascual i Vives) (Οσπιταλέτ ντε Λιοβρεγάτ, 9 Σεπτεμβρίου 1972), γνωστός ως Τσάβι Πασκουάλ, είναι Ισπανός επαγγελματίας προπονητής καλαθοσφαίρισης στην Ζενίτ Αγίας Πετρούπολης. Στις 9 Μαΐου του 2010 έγινε ο νεότερος προπονητής που κατάφερε να κερδίσει την Ευρωλίγκα από το 2000 και αμέσως αναδείχτηκε προπονητής της χρονιάς στην Ευρωλίγκα.

 Η πρώτη ομάδα του Πασκουάλ ως προπονητής ήταν η Γκάβα (1990-91). Άλλες ομάδες που έχει προπονήσει είναι οι Κορνέλα, Σαιντφελιούενς, Ολέσα και Αρασένα. Τη σεζόν 2004-05, ο Πασκουάλ ανέλαβε προπονητής της δεύτερης ομάδας της Μπαρτσελόνα. Την επόμενη σεζόν (2005-06) έγινε ο βοηθός προπονητή της πρώτης ομάδας της Μπαρτσελόνα, ενώ το 2008, ανέλαβε προπονητής της, μετά την αποχώρηση του Ντούσκο Ιβάνοβιτς. Στις 21 Σεπτεμβρίου 2012, ο Πασκουάλ ανανέωσε το συμβόλαιο του με την Μπαρτσελόνα μέχρι το τέλος της σεζόν 2014-15. Στις 3 Φεβρουαρίου του 2015, επέκτεινε το συμβόλαιο του με την Μπαρτσελόνα μέχρι το τέλος της σεζόν 2016-17.Απολύθηκε από την Μπαρτσελόνα στο τέλος της σεζόν 2015-16, αφού απέτυχε να κερδίσει το ισπανικό πρωτάθλημα της ACB και αποκλείστηκε από την Ευρωλίγκα στην προημιτελική φάση των πλέι-οφ. Με την Μπαρτσελόνα, ο Πασκουάλ κατέκτησε συνολικά 19 τίτλους μεταξύ των οποίων μια Ευρωλίγκα (2010) και τέσσερα Πρωταθλήματα Ισπανίας (2008-09, 2010-11, 2011-12, 2013-14). Στις 22 Οκτωβρίου 2016, ο Τσάβι Πασκουάλ, υπέγραψε τριετές κλειστό συμβόλαιο για να γίνει προπονητής της ελληνικής ομάδας του Παναθηναϊκού. Τον Φλεβάρη του 2017 κατέκτησε τον πρώτο του τίτλο με την ομάδα, κερδίζοντας τον Άρη 68-59, στον τελικό του Κυπελλού Ελλάδας. Στην Ευρωλίγκα έφτασε μέχρι τα play off, αλλά αποκλείστηκε από την μετέπειτα πρωταθλήτρια Ευρώπης Φενέρμπαχτσε (0-3). Στις 11 Ιουνίου του ίδιου έτους, κατέκτησε και το ελληνικό πρωτάθλημα με 2-3 στη σειρά των τελικών, εναντίον του Ολυμπιακού και μέσα στο Στάδιο Ειρήνης και Φιλίας στο τελευταίο παιχνίδι της σειράς. Για αυτή του την επιτυχία αναδείχτηκε προπονητής της χρονιάς στο ελληνικό πρωτάθλημα.Το 2018 έφτασε στην Ευρωλίγκα μέχρι τα play off, αλλά αποκλείστηκε ξανά από την μετέπειτα πρωταθλήτρια Ευρώπης, Ρεάλ Μαδρίτης (1-3). Τον Ιούνιο κατέκτησε το δεύτερο πρωτάθλημα Ελλάδος, νικώντας τον Ολυμπιακό στη σειρά των τελικών 3-2. Επιπλέον αναδείχτηκε προπονητής της χρονιάς, αφού στη δεύτερη σεζόν του στον Παναθηναϊκό έκανε το 2/2 στα πρωταθλήματα Ελλάδας.Στις 20 Δεκεμβρίου 2018, λόγω των άσχημων αποτελεσμάτων και κακών εμφανίσεων της ομάδας στην Ευρωλίγκα κυρίως στα εκτός έδρας ματς, η συνεργασία του με τον Παναθηναϊκό λύθηκε. Στις 15 Φεβρουαρίου 2020 μετά από 1,5 χρόνο εκτός πάγκων, ανακοινώθηκε η πρόσληψή του στην Ζενίτ Αγίας Πετρούπολης. Την σεζόν 2020-21, οδήγησε την Ζενίτ για πρώτη φορά στα προημιτελικά της Ευρωλίγκα, τερματίζοντας στην όγδοη θέση της κανονικής διάρκειας. Τελικά αποκλείστηκε στην προημιτελική φάση από την Μπαρτσελόνα με 3-2, με την Ζενίτ όμως να κερδίζει τις εντυπώσεις στη σειρά. Στις 20 Απριλίου 2021, ανανέωσε το συμβόλαιο του με την ομάδα για άλλα τρία χρόνια. Στις 8 Μαΐου 2021, αναδείχθηκε κορυφαίος προπονητής της σεζόν στη VTB Λίγκα, αφού η ομάδα της Αγίας Πετρούπολης τερμάτισε πρώτη στην κανονική διάρκεια με ρεκόρ 20-4. Ο ίδιος έγινε ο πρώτος Ισπανός που κατακτά το εν λόγω βραβείο. Τη σεζόν 2021-22, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών. Αυτή ήταν η πρώτη φορά που η ομάδα της Ζενίτ κατέκτησε την διοργάνωση αυτή. Αρασένα Πρωτάθλημα Ισπανίας τρίτης κατηγορίας: (2003) Πρωτάθλημα Καταλονίας: (2004) Μπαρτσελόνα 4x Πρωτάθλημα Ισπανίας : (2009, 2011, 2012, 2014) 3x Κύπελλο Ισπανίας: (2010, 2011, 2013) Ευρωλίγκα: 2010 4x Σούπερ Καπ Ισπανίας: (2009, 2010, 2011, 2015) 7x Τουρνουά Καταλονίας: (2009, 2010, 2011, 2012, 2013, 2014, 2015) Παναθηναϊκός 2x Πρωτάθλημα Ελλάδας: (2017, 2018) 2x Κύπελλο Ελλάδας: (2017, 2019) Ζενίτ Αγίας Πετρούπολης VTB Λίγκα: (2022) 4x Προπονητής της χρονιάς στο Πρωτάθλημα Ισπανάις: (2010, 2011, 2012, 2016) 3x AEEB Προπονητής της χρονιάς: (2009, 2010, 2011) Προπονητής της χρονιάς στην Ευρωλίγκα: (2010) 2x Προπονητής της χρονιάς στο Πρωτάθλημα Ελλάδας: (2017, 2018) Προπονητής της χρονιάς στην VTB Λίγκα: (2021)